ΚΑΝΟΝΙΣΜΟΣ (ΕΟΚ) αριθ. 2219/92 ΤΗΣ ΕΠΙΤΡΟΠΗΣ της 30ής Ιουλίου 1992 σχετικά με τις λεπτομέρειες εφρμογής του ειδικού καθεστώτος για τον εφοδιασμό της Μαδέρας με γαλακτοκομικά προϊόντα και για την κατάρτιση των σχετικών προβλέψεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας (1), και ιδίως το άρθρο 10,

Εκτιμώντας:

ότι ο κανονισμός (ΕΟΚ) αριθ. 1696/92 της Επιτροπής (2), καθορίζει κυρίως τις λεπτομέρειες εφαρμογής του ειδικού καθεστώτος εφοδιασμού των Αζορών και της Μαδέρας με ορισμένα γεωργικά προϊόντα-

ότι, για να ληφθούν υπόψη οι ειδικές ανάγκες του τομέα των γαλακτοκομικών προϊόντων, πρέπει να προβλεφθούν συμπληρωματικές λεπτομέρειες ή λεπτομέρειες κατά παρέκκλιση από τις διατάξεις του κανονισμού (ΕΟΚ) αριθ. 1696/92-

ότι, για την εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, πρέπει να καταρτιστεί ετήσια πρόβλεψη εφοδιασμού της Μαδέρας με γαλακτοκομικά προϊόντα-

ότι για να παρασχεθούν εγγυήσεις για την ικανοποίηση των αναγκών όσον αφορά τις ποσότητες, τις τιμές και την ποιότητα, ο εφοδιασμός της Μαδέρας πραγματοποιείται με την παροχή προϊόντων καταγωγής τρίτων χωρών χωρίς είσπραξη εισφορών ή δασμών και κοινοτικών προϊόντων με όρους ισοδύναμους με το πλεονέκτημα που προκύπτει από την απαλλαγή από εισαγωγικούς δασμούς- ότι, για το σκοπό αυτό, τα προϊόντα κοινοτικής καταγωγής πρέπει να επωφελούνται ενισχύσεων-

ότι οι ενισχύσεις αυτές πρέπει να καθορίζονται λαμβανομένου υπόψη, κυρίως, του κόστους εφοδιασμού από την παγκόσμια αγορά, των συνθηκών που προκύπτουν από τη γεωγραφική θέση του Αρχιπελάγους και της βάσης των τιμών που ισχύουν κατά την εξαγωγή των εν λόγω προϊόντων σε τρίτες χώρες-

ότι πρέπει να προβλεφθεί ο ορισμός, από το ενδιαφερόμενο κράτος μέλος, της αρχής της αρμόδιας για τη διαχείριση του καθεστώτος εφοδιασμού-

ότι πρέπει να προβλεφθεί χρονοδιάγραμμα υποβολής αιτήσεων για έκδοση πιστοποιητικών και να καθοριστούν οι προϋποθέσεις υπό τις οποίες θα γίνονται δεκτές οι αιτήσεις αυτές, κυρίως όσον αφορά τη σύσταση εγγύησης- ότι πρέπει επίσης να καθορισθεί η διάρκεια ισχύος των πιστοποιητικών εισαγωγής και ενίσχυσης, λαμβανομένων υπόψη των αναγκών εφοδιασμού και της αναγκαιότητας για ορθή διαχείριση, χορηγώντας, λόγω της ειδικής κατάστασης της Μαδέρας, μεγαλύτερη διάρκεια ισχύος για τα πιστοποιητικά ενίσχυσης-

ότι, για την ορθή διαχείριση του καθεστώτος εφοδιασμού, πρέπει να καθοριστούν οι όροι αποδέσμευσης της εγγύησης-

ότι, σε εφαρμογή του κανονισμού (ΕΟΚ) αριθ. 1600/92, το καθεστώς εφοδιασμού εφαρμόζεται από 1ης Ιουλίου 1991- ότι πρέπει να προβλεφθεί η ισχύς των λεπτομερειών εφαρμογής τους από την ίδια ημερομηνία-

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Σε εφαρμογή του άρθρου 2 του κανονισμού (ΕΟΚ) αριθ. 1600/92, οι ποσότητες της πρόβλεψης εφοδιασμού για τη Μαδέρα, που επωφελούνται κοινοτικής ενίσχυσης ή απαλλαγής από την εισφορά κατά την εισαγωγή προϊόντων προέλευσης τρίτων χωρών, ορίζονται στο παράρτημα Ι.

2. Σε εφαρμογή του άρθρου 10 του κανονισμού (ΕΟΚ) αριθ. 1600/92, το ύψος των ενισχύσεων καθορίζεται στο παράρτημα ΙΙ.

Άρθρο 2

Η Πορτογαλία ορίζει την αρχή την αρμόδια για:

α) την έκδοση του πιστοποιητικού εισαγωγής που προβλέπεται στο άρθρο 2 του κανονισμού (ΕΟΚ) αριθ. 1696/92-

β) την έκδοση του πιστοποιητικού ενίσχυσης που προβλέπεται στο άρθρο 4 του ίδιου κανονισμού-

γ) την καταβολή της ενίσχυσης στους ενδιαφερόμενους επιχειρηματίες και τη διαχείριση των εγγυήσεων.

Άρθρο 3

1. Οι αιτήσεις για την έκδοση των πιστοποιητικών υποβάλλονται στην αρμόδια αρχή εντός των πρώτων πέντε εργάσιμων ημερών κάθε μηνός. Η αίτηση για την έκδοση πιστοποιητικού γίνεται δεκτή μόνο αν:

α) δεν υπερβαίνει τη μέγιστη διαθέσιμη ποσότητα για κάθε προϊόν και για τη συγκεκριμένη περίοδο-

β) πριν από τη λήξη της προθεσμίας που προβλέπεται για την υποβολή των αιτήσεων έκδοσης πιστοποιητικού, παρέχεται η απόδειξη για σύσταση, από τον ενδιαφερόμενο, εγγύησης. Η εγγύηση ανέρχεται σε:

- 5 Ecu/100 χιλιόγραμμα για τα προϊόντα του κωδικού ΣΟ 0401,

- 10 Ecu/100 χιλιόγραμμα για τα προϊόντα του κωδικού ΣΟ 0402,

- 15 Ecu/100 χιλιόγραμμα για τα προϊόντα των κωδικών ΣΟ 0405 και 0406.

2. Τα πιστοποιητικά εκδίδονται τη δέκατη εργάσιμη ημέρα κάθε μηνός.

Άρθρο 4

1. Η διάρκεια ισχύος των πιστοποιητικών εισαγωγής λήγει την τελευταία ημέρα του μήνα που έπεται εκείνου της έκδοσής τους.

2. Η διάρκεια ισχύος των πιστοποιητικών ενίσχυσης λήγει την τελευταία ημέρα του μήνα που έπεται εκείνου της έκδοσής τους.

Άρθρο 5

Με την επιφύλαξη των διατάξεων του κανονισμού (ΕΟΚ) αριθ. 3719/88 της Επιτροπής (3), η εγγύηση αποδεσμεύεται όταν:

α) η αρμόδια αρχή δεν έδωσε συνέχεια στην αίτηση- στην περίπτωση αυτή, η εγγύηση αποδεσμεύεται για τις ποσότητες εκείνες για τις οποίες δεν δόθηκε συνέχεια στην αίτηση-

β) ο επιχειρηματίας απέσυρε την αίτησή του σύμφωνα με τις διατάξεις του άρθρου 4 παράγραφος 2 του κανονισμού (ΕΟΚ) αριθ. 1696/92-

γ) παρασχέθηκε η απόδειξη ότι το πιστοποιητικό χρησιμοποιήθηκε σύμφωνα με τις διατάξεις του κανονισμού (ΕΟΚ) αριθ. 1696/92 και του παρόντος κανονισμού- στην περίπτωση αυτή, η εγγύηση αποδεσμεύεται για τις ποσότητες που καταλογίζονται στο πιστοποιητικό.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 27. 6. 1992, σ. 1. (2) ΕΕ αριθ. L 179 της 1. 7. 1992, σ. 6. (3) ΕΕ αριθ. L 331 της 2. 12. 1988, σ. 15.

ΠΑΡΑΡΤΗΜΑ Ι

Πρόβλεψη εφοδιασμού της Μαδέρας με γαλακτοκομικά προϊόντα για την περίοδο από 1ης Ιουλίου 1992 μέχρι τις 30 Ιουνίου 1993

(σε τόνους)

Κωδικός ΣΟ Περιγραφή προϊόντων Ποσότητα 0401 Γάλα και κρέμα γάλακτος που δεν είναι συμπυκνωμένα και δεν περιέχουν ζάχαρη ή άλλα γλυκαντικά 6 000 ex 0402 Αποκορυφωμένο γάλα σε σκόνη 800 ex 0402 Πλήρες γάλα σε σκόνη 600 0405 Βούτυρο 500 0406 Τυριά 600

ΠΑΡΑΡΤΗΜΑ ΙΙ

(σε Ecu/100 kg καθαρού βάρους, εκτός άλλων ενδείξεων)

Κωδικός ΣΟ Περιγραφή εμπορευμάτων Κωδικός προϊόντος Υποσημειώσεις Ποσόν των ενισχύσεων (1) (2) (3) (4) (5) 0401 Γάλα και κρέμα γάλακτος (ανθόγαλα) που δεν είναι συμπυκνωμένα και δεν περιέχουν ζάχαρη ή άλλα γλυκαντικά (1): 0401 10 Περιεκτικότητας κατά βάρος σε λιπαρές ουσίες που δεν υπερβαίνει το 1 %: 0401 10 10 Σε συσκευασίες καθαρού περιεχομένου που δεν υπερβαίνει τα l 0401 10 10 000 (1) 6,36 0401 10 90 Άλλα 0401 10 90 000 (1) 6,36 0401 20 Περιεκτικότητας κατά βάρος σε λιπαρές ουσίες που υπερβαίνει το 1 % αλλά δεν υπερβαίνει το 6 %: Που δεν υπερβαίνει το 3 %: 0401 20 11 Σε άμεσες συσκευασίες καθαρού περιεχομένου που δεν υπερβαίνει τα 2 l: Περιεκτικότητας κατά βάρος σε λιπαρές ουσίες κατώτερης ή ίσης του 1,5 % 0401 20 11 100 (1) 6,36 Περιεκτικότητας κατά βάρος σε λιπαρές ουσίες ανώτερης του 1,5 % 0401 20 11 500 (1) 9,61 0401 20 19 Άλλα: Περιεκτικότητας κατά βάρος σε λιπαρές ουσίες κατώτερης ή ίσης του 1,5 % 0401 20 19 100 (1) 6,36 Περιεκτικότητας κατά βάρος σε λιπαρές ουσίες ανώτερης του 1,5 % 0401 20 19 500 (1) 9,61 Που υπερβαίνει το 3 %: 0401 20 91 Σε άμεσες συσκευασίες καθαρού περιεχομένου που δεν υπερβαίνει τα 2 l: Περιεκτικότητας κατά βάρος σε λιπαρές ουσίες κατώτερης ή ίσης του 4 % 0401 20 91 100 (1) 12,65 Περιεκτικότητας κατά βάρος σε λιπαρές ουσίες ανώτερης του 4 % 0401 20 91 500 (1) 14,67 0401 20 99 Άλλα: Περιεκτικότητας κατά βάρος σε λιπαρές ουσίες κατώτερης ή ίσης του 4 % 0401 20 99 100 (1) 12,65 Περιεκτικότητας κατά βάρος σε λιπαρές ουσίες ανώτερης του 4 % 0401 20 99 500 (1) 14,67 0401 30 Περιεκτικότητας κατά βάρος σε λιπαρές ουσίες που υπερβαίνει το 6 %: Που δεν υπερβαίνει το 21 %: 0401 30 11 Σε άμεσες συσκευασίες καθαρού περιεχομένου που δεν υπερβαίνει τα 2 l: Περιεκτικότητας κατά βάρος σε λιπαρές ουσίες: Κατώτερης ή ίσης του 10 % 0401 30 11 100 (1) 18,72 Ανώτερης του 10 % και κατώτερης ή ίσης του 17 % 0401 30 11 400 (1) 28,65 Ανώτερης του 17 % 0401 30 11 700 (1) 42,84 0401 30 19 Άλλα: Περιεκτικότητας κατά βάρος σε λιπαρές ουσίες: Κατώτερης ή ίσης του 10 % 0401 30 19 100 (1) 18,72 Ανώτερης του 10 % και κατώτερης ή ίσης του 17 % 0401 30 19 400 (1) 28,65 Ανώτερης του 17 % 0401 30 19 700 (1) 42,84 Που υπερβαίνει το 21 % αλλά που δεν υπερβαίνει το 45 %: 0401 30 31 Σε άμεσες συσκευασίες καθαρού περιεχομένου που δεν υπερβαίνει τα 2 l: Περιεκτικότητας κατά βάρος σε λιπαρές ουσίες: Κατώτερης ή ίσης του 35 % 0401 30 31 100 (1) 50,94 Ανώτερης του 35 % και κατώτερης ή ίσης του 39 % 0401 30 31 400 (1) 79,31 Ανώτερης του 39 % 0401 30 31 700 (1) 87,41 0401 30 39 Άλλα: Περιεκτικότητας κατά βάρος σε λιπαρές ουσίες: Κατώτερης ή ίσης του 35 % 0401 30 39 100 (1) 50,94 Ανώτερης του 35 % και κατώτερης ή ίσης του 39 % 0401 30 39 400 (1) 79,31 Ανώτερης του 39 % 0401 30 39 700 (1) 87,41 Που δεν υπερβαίνει το 45 %: 0401 30 91 Σε άμεσες συσκευασίες καθαρού περιεχομένου που δεν υπερβαίνει τα 2 l: Περιεκτικότητας κατά βάρος σε λιπαρές ουσίες: Κατώτερης ή ίσης του 68 % 0401 30 91 100 (1) 99,57 Ανώτερης του 68 % και κατώτερης ή ίσης του 80 % 0401 30 91 400 (1) 146,17 Ανώτερης του 80 % 0401 30 91 700 (1) 170,49 0401 30 99 Άλλα: Περιεκτικότητας κατά βάρος σε λιπαρές ουσίες: Κατώτερης ή ίσης του 68 % 0401 30 99 100 (1) 99,57 Ανώτερης του 68 % και κατώτερης ή ίσης του 80 % 0401 30 99 400 (1) 146,17 Ανώτερης του 80 % 0401 30 99 700 (1) 170,49 ex 0402 Γάλα αποκορυφωμένο σε σκόνη με κατά βάρος περιεκτικότητα σε λιπαρές ουσίες όχι μεγαλύτερη από 1,5 % 65 ex 0402 Γάλα πλήρες σε σκόνη με κατά βάρος περιεκτικότητα σε λιπαρές ουσίες όχι μεγαλύτερη από 27 % 112 ex 0405 Βούτυρο με κατά βάρος περιεκτικότητα σε λιπαρές ουσίες ίση ή μεγαλύτερη από 82 % 168 ex 0406 Τυριά: 0406 90 23 Edam 135,35 0406 90 25 Tilsit 135,35 0406 90 77 Danbo, Fontal, Fontina, Fynbo, Gouda, Havarti, Maribo Samso 110,79 0406 90 79 Esram, Italico, Kernhem, Saint Nectaire, Saint-Paulin, Taleggio 114,71 0406 90 81 Cantal, Cheshire, Wensleydale, Lancashire, Double Gloucester, Blarney, Colby, Monterey 130,00

(1) Ουδεμία ενίσχυση χορηγείται όταν πρόκειται για προϊόν μείγματος που υπάγεται στην κλάση αυτή ή/και καζεΐνη ή/και καζεϊνικά άλατα, το οποίο περιέχει ορό γάλακτος ή/και λακτόζη που έχουν προστεθεί.

Κατά την εκπλήρωση των τελωνειακών διατυπώσεων ο ενδιαφερόμενος υποχρεούται να αναγράψει στη δήλωση που προβλέπεται για το σκοπό αυτό αν προστέθηκαν.